Greve Kommune

Greve Kommune i Roskilde Amt blev dannet ved kommunalreformen i 1970. Ved strukturreformen i 2007 fortsatte den som selvstændig kommune og kom under Region Sjælland.

Kommunalreformen 
Greve Kommune blev dannet ved sammenlægning af 2 sognekommuner:

Hertil kom Karlslunde Sogn med Karlslunde, der er en bydel i Storkøbenhavn, og 18 matrikler i Karlstrup Sogn, hvis største del kom til Solrød Kommune. Karlslunde-Karlstrup sognekommune havde i alt 5.843 indbyggere.

Sogne 
Greve Kommune består af følgende sogne, alle fra Tune Herred:
 Greve Sogn
 Karlslunde Sogn
 Karlslunde Strand Sogn
 Kildebrønde Sogn (fra 2014 Hundige-Kildebrønde Sogn)
 Mosede Sogn
 Tune Sogn

Borgmestre

Udvikling 
Greve Kommune var indtil starten af 1960'erne et landbrugsområde med små landsbyer. I 1960'erne og 1970'erne blev denne landbrugsjord udstykket og byggemodnet i stor stil, så området i dag for størstedelens vedkommende består af ejerboliger; typisk parcelhuse og villakvarterer, men også rækkehuse. Desuden findes en del lejeboliger, herunder også almennyttigt boligbyggeri, primært i bydelen Hundige i kommunens nordøstlige hjørne. Selv om det meste af byen består af boligområder, findes der også industrikvarterer: Knap halvdelen af arbejdspladserne i disse områder er besat af medarbejdere der selv bor i kommunen.

Mens handelslivet tidligere var koncentreret i de små landsbyer og langs kystvejen Køge Bugt Strandvej, er de fleste butikker nu samlet i butikscentre, først og fremmest Hundige Storcenter (Nu kaldet "Waves") og Greve midtby center samt Karlslunde Stationscenter. Disse butikscentre ligger i tilknytning til S-togets stationer i Hundige, Greve og Karlslunde som udgør Greve Strand bebyggelsen.

Der findes sportslige aktiviteter i kommunen, med mange grønne områder og sportsfaciliteter (boldbaner m.v.) spredt mellem boligområderne. Der findes et veludbygget net af cykel- og gangstier, så man i vid udstrækning kan komme til og fra job, skole, togstationer, butikscentre osv. stort set uden at færdes på veje med biltrafik. Nær Greve midtby center ligger Greve svømmehal.

Byrådet med dets 21 medlemmer har næsten altid haft borgerligt flertal. Med en enkelt socialdemokratisk undtagelse har kommunen altid haft en borgmester fra Venstre eller de Konservative.
Den nuværende Borgmester, Pernille Beckmann fra Venstre, sidder med støtte fra Dansk Folkeparti og Liberal Alliance..

Der er lavet en serie på tv som hed 100% Greve som blev fulgt op af filmen 110% Greve. Filmen handlede om unges problemer i kommunen.

Mere fakta om Greve Kommune

Bystyre

Nuværende byråd

Byrådet 2017-2022 

 Skatteprocent: 23,9 %

Skoler 
 13 folkeskoler: Arenaskolen, Krogårdskolen, Tjørnelyskolen (lukket, sommeren 2017), Damagerskolen, Hedelyskolen, Holmeagerskolen, Mosedeskolen, Karlslunde Skole, Strandskolen, Tune Skole Lunden Afdeling og Tune Skole Højen Afdeling
 Damagerskolen 10. Klasses Center
 2 privatskoler: Greve Privatskole og Hundige Lille Skole
 3 specialskoler: Bugtskolen, Moeskærskolen og Dagskolen Kirkemosegård
 Greve Gymnasium
 SOSU Sjælland Greve
 Greve Produktionsskole

Kulturelle institutioner 
 Greve Museum
 Greve Svømmehal
 Portalen, Greve teater- og musikhus
 Biblioteker: Greve Bibliotek, Karlslunde Bibliotek og Tune Bibliotek

Sport 
 Greve Fodbold - Spiller i sæsonen 2013/2014 i Danmarksserien
 Greve Strands Badmintonklub - 3 x Guldvinder af Badmintonligaen.
https://www.grevebadminton.dk/

Indkøbs muligheder 
 Waves (tidligere Hundige Storcenter)
 Greve Midtby Center
 Eriksmindecenteret
 Tune Center
 Mosede Centeret
 Karlslunde Stationscenter
 Ræveholms centeret
 Egedals centeret

Byer/landsbyer 
Greve, Hundige, Karlslunde, Mosede, Kildebrønde og Tune

Togforbindelse/motorvej fra Greve st. 
 S-tog: 22 minutter til København (Hovedbanegården) og 18 minutter til Køge (station)
 Køge Bugt Motorvejen – ca. 20 km til Københavns centrum

Byer

Kendte personer fra Hundige og Greve 
 Anna Mee Allerslev – beskæftigelses- og integrationsborgmester i Københavns Kommune for Radikale Venstre
 Gustav Winckler – sanger
 Bent Thøger Olesen - sangtekstforfatter - benyttede også pseudonymer som Allan Hondé eller Peter Mynte
 Carsten Mogensen – Badmintonspiller
 Rune Ohm – Håndboldspiller
 Jonni Hansen – Tidligere formand for Danmarks Nationalsocialistiske Bevægelse (DNSB)
 Michael "MC" Christiansen – Skuespiller/Stand-up komiker
 Mick Øgendahl – Skuespiller/Stand-up komiker
 Rikke Hvilshøj – Tidl. integrationsminister
 Pernille Aalund – Studievært og foredragsholder
 Mette Lisby – Skuespiller/Stand-up komiker
 Liselott Blixt – Folketingsmedlem for Dansk Folkeparti - Sundheds- og psykiatriordfører
 Eugen Tajmer – Tidl. ejer af Eugen Tajmer Kunstnerbureauer A/S og Hamlet A/S
 Karsten Green – Stand-up komiker
 Lasse Rimmer - Stand-up komiker
Tessa - Rapper 
Sleiman - Rapper 
Brigitte Klintskov Jerkel - Folketingsmedlem for Det Konservative Folkeparti 
Morten Dahlin - Folketingsmedlem for Venstre
Michael Christensen - Racerkører for Porsche

Kilder

Eksterne henvisninger 

 Greve Kommune
 Kommuner i tal fra Danmarks Statistik
 

 
Kommuner i Region Sjælland